open-index/open-wikipedia-markdown huggingface dataset:
Emi Koussi

**Emi Koussi** ei un volcan dera classa des piroclastics que i a en eth sud des Montanhes deth Tibesti, ena area centrau deth desèrt de Sahara, en eth nòrd de Chad. Hé 3445 metres de nautada e ei era montanha més nauta de Chad e tamben era més nauta de tot aguest desèrt.

Aguest volcan ei un de diuersi que n'i a en era cadia deth Tibesti e arriba a aue 3445 metres de nautada (1). Atau s'enauça 2.3 Km peth dessús des planes de peires e arena que son ath sòn entorn. Eth volcan hé 60 Km per 80 Km d'ample. Dus olhes punchegudes son dessús de tot. era més externa hé 12 Km x 15Km de tamanh. Dessús d'aguesta, ena banda plaçada més ath sud i a tamben ua olha més petita, que hé 2 Km x 3 Km d'ample e 350 m de prigondesa.

I a tamben nombrosi caps de lava, còns de cendras, e diuersi courents de lava que se trapen demest es olhes e tot ath long des bandes més externes der escut. Era olha més interior conten depauts de natron força grani. Es vesins recolhen aciu e aquiu peires de sau tà ús domestic.

Emi Koussi a sigut estudiat coma un volcan parièr ath volcan dera planeta Mart Elisi dera Lua (Elysium Mons). Ua des diferencies morfologiques més importantes demest aqueri volcans dera Terra e de Mart ei era perpresa plan grana que i a pr'amor dera aiga que tamben gésse d'aqueri volcans.

Es clatenères son vaths en ombres. Tamben i a canaus més granes qu'an ua capciera diuersa. Es canaus poden éster agachats en es volcans en totes dues planetes e erremerquen ponchs baishi enes puntes des olhes on era lava gesséc dehóra de cratèrs d'auans deth forabandiment originau que i aguéc hé milions d'annades, pendent eth holocèu.

## Referencies

1.- ^ a b "Africa Ultra-Prominences". Peaklist.org. Retrieved 2013-02-10.

## Bibliografia

º  Original entry was from the NASA Earth Observatory; [1] 
NASA Earth Explorer page 

º  Gourgaud, A. & Vincent, P. M. (2004). "Petrology of two continental alkaline intraplate series at Emi Koussi volcano, Tibesti, Chad". 

º  Journal of Volcanology and Geothermal Research 129 (4): 261–290.  Bibcode:2004JVGR..129..261G. doi:10.1016/S0377-0273(03)00277-4.  

º  "Emi Koussi". Global Volcanism Program, Smithsonian Institution. https://web.archive.org/web/20080424032037/http://www.volcano.si.edu/world/volcano.cfm?vnum=0205-021. 

º  "Emi Koussi". Peakware.com. 

º  "Emi Koussi, Chad" on Peakbagger Retrieved from "http://en.wikipedia.org/w/index.php?title=Emi_Koussi&oldid=539446687"
Raúl González

thumb|250px|Raúl en 2007
**Raúl González Blanco**, mai conegut coma **Raúl** (Madrid, 27 de junh de 1977) es un ancian fotbolaire espanhòl. Joguèt fòrça temps amb lo Real Madrid e foguèt un dels melhors e mai famoses jogaires de son temps.
Andrea Hlaváčková

thumb|Andrea Hlaváčková
**Andrea Hlaváčková** (Plzeň, 10 d'agost de 1986) es una jogaira de tennis chèca.
10195 Nebraska

**10195 Nebraska** (anteriorament denominat **1996 RS5**) es un asteroïde de la cencha principala. Foguèt descobèrt lo 13 de setembre de 1996 per l'astronòm american Robert Linderholm a l'Observatòri de Lime Creek.
Iker Casillas

**Iker Casillas Fernández**, nascut le 20 de mai de 1981 à Móstoles (Madrid), es un fotbolaire  espanhòl. Jòga al pòst de portièr.
Foguèt venceire de la Copa del mond de fotbòl en 2010 e de la Liga dels Campions de l'UEFA amb lo Real Madrid Club de Fotbòl.
Annie Easley

thumb|Annie Easley
**Annie J. Easley** (Birmingham, Alabama, 23 d'abril de 1933 – Cleveland, 25 de junh de 2011) foguèt una matematiciana e informaticiana americana.
Thelma Estrin

thumb|250px|Thelma Estrin amb son marit Gerald en 2007
**Thelma Estrin**, nascuda **Austern** (Nòva York, 21 de febrièr de 1924 – 15 de febrièr de 2014) èra una informaticiana e engenhaira americana. Foguèt una pionièra dins l'introduccion de la tecnologia informatica dins los domenis de la santat e de la recerca medicala. Amb son marit, l'engenhaire Gerald Estrin, aguèron tres filhas, que la segonda, Judith, es venguda una entrepreneira coneguda, e la tresena, Deborah Estrin, una informaticiana prestigiosa.
Carole Goble

thumb|250px|Carole Goble en 2014
**Carole Anne Goble** (10 d'abril de 1961) es una informaticiana britanica. Es actualament professora d'informatica a l'Universitat de Manchester.
Adele Goldberg

**Adele Goldberg** (Cleveland, Ohio, 22 de julh de 1945) es una informaticiana americana que participèt al desvolopament del lengatge de programacion Smalltalk-80 e de divèrses concèptes ligats a la programacion orientada a objèctes del temps qu'èra cercaira al Centre de Recerca Xerox de Palo Alto  (PARC) dins las annadas 1970.
Nancy Davis Griffeth

**Nancy Davis Griffeth** (Oak Park, Illinois, 26 d'octobre de 1945) es una informaticiana  americana. Professora al Lehman College de l'Universitat de la vila de Nòva York es coneguda per sos apròchis al problèma d'interaccion de caracteristicas. Actualament es a modelar de sistèma biologics en biologia computacionala.
Ashawna Hailey

**Ashawna Hailey**, nascuda **Shawna Hailey** (Lubbock, Tèxas, 8 d'octobre de 1949 – San José, 14 d'octobre de 2011) foguèt una entrepreneira e filantròpa americana. Es celèbra pr'amor qu'èra la creadora del programa HSPICE.
Wendy Hall

thumb|250px|Wendy Hall en 2011
**Wendy Hall** (Londres, 25 d'octobre de 1952) es una informaticiana anglesa. Es actualament professora d'informatica a l'Universitat de Southampton.
Ayanna Howard

thumb|Ayanna Howard (2008)
**Ayanna MacCalla Howard** (Providence, Rhode Island, 24 de genièr de 1972) es una roboticiana americana.
Nadia Petrova

thumb|250px|Nàdia Petròva en 2009
**Nadiezhda Víktorovna Petròva** (en rus: **Надежда Викторовна Петрова**, en forma internacionala **Nadia Petrova**; Moscòu, 8 de junh de 1982) es una jogaira de tennis professionala russa.
Maria Sharàpova

thumb|250px|Maria Sharàpova en 2008
**Maria Iórievna Sharàpova** (pron.:  [mɐˈrʲijə ˈjʉrʲjɪvnə ʂɐˈrapəvə], en rus: **Мария Юрьевна Шарапова**; Niàgan, Siberia occidentala, 19 d'abril de 1987) es una jogaira de tennis russa.
Long de sa carrièra a ganhat 33 títols individuals de la WTA: cinc Grand Slam, Wimbledon (en 2004), l'US Open (en 2006), l'Open d'Austràlia (en 2008), e dos còps Roland Garros (en 2012 e 2014).
Anne Hutchinson

**Anne Hutchinson** (julhet de 1591, julhet de 1643) èra una puritana dissidenta de la Colonia de la baia de Massachusetts. Maire de 15 enfants, foguèt una figura importanta dels pelegrins dissidents fàcia al clergat puritan e participèt a un esquisme teologic puritan en Nòva Anglatèrra gràcia a sa popularitat e son carisme. Serà finalament condemnada a daissar la colonia de la region de Boston amb nombroses adeptes.
Aaliyah

thumb|Aaliyah (2000)
**Aaliyah Dana Haughton**, coneguda artisticament coma **Aaliyah** (Brooklyn, Nòva York, 16 de genièr de 1979 – Marsh Harbour, Bahamas, 25 d'agost de 2001) foguèt una artista, cantaira, dançaira, actritz e modèla americana. 

Venguèt celèbra mondialament en 1997 gràcias a son segond album *One in a Million*, produch gràcias a la collaboracion de Timbaland e Missy Elliott, que se vendèt a mai de 3,7 milions d'exemplars als Estats Units e mai enlà de 8 milions dins lo mond entièr. Qualques ans mai tard, arribèt sa consagracion artistica per encausa de son ròtle, al costat del famós actor chinés Jet Li, dins lo film *[[Romeo Must Die]]*.

Moriguèt tragicament dins un accident d'avion a l'edat de 22 ans.

## Discografia
* *Age Ain't Nothing but a Number* (1994)
* *One in a Million* (1996)
* *Aaliyah* (2001)
David Beasley

thumb|250px|David Beasley
**David Muldrow Beasley** (Darlington, Carolina del Sud, 26 de febrièr de 1957) es un politician republican american. Foguèt governador de l'estat de Carolina del Sud de 1995 a 1999.
David Paterson

thumb|250px|David Paterson
**David Alexander Paterson** (Brooklyn, Nòva York, 20 de mai de 1954) es un politician democrata american. Foguèt lo 55en governador de l'estat de Nòva York de 2008 a 2010 e lo primièr afroamerican a aténher aquesta posicion.
Wall Street

**Wall Street** es una carrièra situada dins lo sud del *[[Borough de Nòva York|borough]]* de Manhattan a Nòva York als Estats Units d'America. Wall Street comença a l'èst de Broadway en direccion de l'East River entrò a South Street, en traversar una part del *[[Financial District (Manhattan)|Financial District]]*, lo quartièr d'afars. Lo tèrme designa subretot per metonimia los mercats financièrs dels Estat Units, particularament la borsa de Nòva York: lo *[[New York Stock Exchange]]*.
Andreas Hofer

thumb|Andreas Hofer
**Andreas Hofer** (St. Leonhard in Passeier, Tiròl del Sud, 22 de novembre de 1767 – Mantoa, 20 de febrièr de 1810) foguèt un patriota tirolian. Aqueste alberguièr foguèt lo menaire de la rebellion dels montanhòls tirolians contra l'imperialisme bonapartista, e lo precursor del nacionalisme pantirolian.
Rudolf Ramek

thumb|Rudolf Ramek
**Rudolf Ramek** (Cieszyn, Silèsia, 12 d'abril de 1881 – Viena, 24 de julh de 1941) foguèt un politician austrian. Membre del Partit social crestian, foguèt cancelièr d'Àustria del 20 de novembre de 1924 al 20 d'octobre de 1926.
Otto Bauer

thumb|250px|Otto Bauer en 1919
thumb|''Nationalitätenfrage und die Sozialdemokratie'', 1924

**Otto Bauer** (Viena, Àustria, 5 de setembre de 1881 – París, 5 de julh de 1938) foguèt un politician e ideològ austrian. Es considerat coma una de las personalitats mai influentas dins lo corrent del marxisme nomenat austromarxisme.
Tianjin

**Tianjin** es una vila de la Republica Populara de China, amb l'estatut de municipalitat. La populacion de la municipalitat èra estimada a 15,469,500 en 2015.

## Referéncias
Arfa Karim

**Arfa Abdul Karim Randhawa** (en ordo: ارفع کریم رندھاوا, Ram Dewali, 2 de febrièr de 1995 – Lahore, 14 de genièr de 2012) foguèt un estudianta e gèni informatic paquistanesa. En 2004, quand aviá pas que 9 ans venguèt la professionala mai jove de Microsoft (MCP). Representèt Paquistan a mantun forum internacional coma per exemple la Conferéncia de Desvolopaires TechEd. Recebèt lo President’s Award for Pride of Performance. Moriguèt tragicament en genièr de 2012 a l'edat de 16 ans aprèp una crisi cardiaca. Un parc scientific de Lahore, l'Arfa Software Technology Park, recebèt son nom per l'omenatjar.
Daphne Koller

thumb|250px|Daphne Koller en 2009
**Daphne Koller** (en ebrèu: דפנה קולר ; Jerusalèm, 27 d'agost de 1968) es una informaticiana e universitària israeloamericana. Es actualament professora dins lo Departament d'Informatica de l'Universitat Stanford e es venguda famosa internacionalament pel fach que foguèt demest los fondadors de Coursera, una platafòrma educativa sus Internet.
Ludwik Zamenhof

**Ludwik Lejzer Zamenhof** () (Białystok, 15 de decembre de 1859 – Varsòvia, 14 d'abril de 1917) foguèt un oftalmològ nascut e mòrt dins un territòri uèi en Polonha, mas qu’èra alara part de l’empèri rus. Inventèt la lenga artificiala mai populara actualament, l'esperanto.
Monica S. Lam

**Monica Sin-Ling Lam** es una informaticiana e universitària americana. Professora dins lo departament d'informatica de l'Universitat de Stanford es la fondadora de la companhiá informatica Moka5.
Michael Spindelegger

thumb|200px|Michael Spindelegger
**Michael Spindelegger** (nascut lo 21 de decembre 1959) es un politic austriac. Serviguèt dins lo gabinet del cancelièr Werner Faymann coma Ministre de l'Exterior d'Àustria de 2008 a 2013 e coma Ministre de las Finanças entre  2013 e 2014. En mai el foguèt vice-cancelièr entre 2011 e 2014. Spindelegger foguèt tanben dirigent del Partit del Pòble Austrian (ÖVP) de 2011 a 2014. Lo 26 d'agost de 2014 renoncièt inesperadament  a totas las cargas politicas. Dempuèi març de 2015 Spindelegger es estat director de l'Agéncia per la Modernizacion d'Ucraïna (AMU).

## Referéncias
Amy L. Lansky

**Amy Linda Lansky** (Buffalo, Estats Units, 27 de novembre de 1955) es una scientifica, escrivana e omeopata americana. Se faguèt conéisser tre 2003 gràcias a la publicacion d'un libre sus l'omeopatia: *Impossible Cure: the Promise of Homeopathy*.
Nancy Leveson

**Nancy Gail Leveson** (Comtat de Los Angeles, 11 de mai de 1944) es una engenhaira e informaticiana americana. Aquesta professora d'aeronautica e d'astronautica del MIT es actualament una de las expèrtas mai importantas dins lo domeni de la seguretat dels sistèmas e dels logicials.
Barbara Liskov

thumb|Barbara Liskov (2012)
**Barbara Liskov**, nascuda **Barbara Jane Huberman** (Los Angeles, 7 de novembre de 1939) es una informaticiana americana. Trabalha actualament al Massachusetts Institute of Technology. Son trabalh se vegèt recompensat en 2004 per la Medalha John von Neumann e en 2008 pel Prèmi Turing.

## Biografia
Barbara Jane Huberman nasquèt a Los Angeles en 1939 e passèt sa joventut a San Francisco. Obtenguèt puèi son BA en matematicas a l'Universitat de Califòrnia, Berkeley en 1961. En 1968 l'Universitat Stanford faguèt d'ela la primièra femna dels Estats Units a recebre un doctorat d'un departament d'informatica. Lo subjècte de sa tèsi èra un programa d'ordinador per jogar als chess end games.

Liskov a dirigit mantun projècte important coma per exemple lo sistèma operatiu Venus, the design and implementation of CLU; Argus, the first high-level language to support implementation of distributed programs and to demonstrate the technique of promise pipelining; e Thor, an object-oriented database system. With Jeannette Wing, she developed a particular definition of subtyping, commonly known as the Liskov substitution principle. She leads the Programming Methodology Group at MIT, with a current research focus in Byzantine fault tolerance and distributed computing.
Nancy Lynch

**Nancy Ann Lynch** (19 de genièr de 1948) es una informaticiana americana. Cercaira en informatica e professora al MIT, i capitaneja lo grop de recerca sus la teoria dels sistèmas distribuïts. Obtenguèt lo Prèmi Knuth en 2007 e tanben lo Prèmi Dijkstra en 2001 e 2007.
Andreas Khol

**Andreas Khol** (Bergen, Alemanha, 14 de julh de 1941) es un politician austrian del Partit Popular austrian. Foguèt president del Conselh Nacional de 2002 a 2006.
Axl Rose

**W. Axl Rose**, nascut **William Bruce Rose, Jr.** e abalit coma **William Bruce Bailey** (Lafayette, Indiana, 6 de febrièr de 1962) es un cantaire e cantautor american. Es lo vocalista principal e lo sol dels membres originals del grop de hard rock Guns N' Roses.
Guns N' Roses

**Guns N' Roses** es un grop de musica hard rock american. Se formèt a Los Angeles, en 1985 a l'entorn de son fondador, lo menaire e cantaire Axl Rose. La formacion a conegut de reformacions long del temps e actualament lo solet membre qu'a demorat dempuèi la debuta es Axl Rose. Compren actualament los guitarristas Ron "Bumblefoot" Thal, DJ Ashba, Richard Fortus, lo bassista Tommy Stinson, lo percussionista Frank Ferrer e los clavieristas Dizzy Reed e Chris Pitman.

## Discografia
* *Appetite for Destruction* (1987)
* *G N' R Lies* (1988)
* *Use Your Illusion I* (1991)
* *Use Your Illusion II* (1991)
* *The Spaghetti Incident?* (1993)
* *Chinese Democracy* (2008)
Beck

**Beck Hansen**, nascut **Bek David Campbell** e mai conegut coma **Beck** (Los Angeles, 8 de julhet de 1970) es un cantaire, cantautor e multiintrumentista american anglofòn. En Occitània, es mai que mai conegut pel títol *Loser*, que foguèt un tube en 1994.

## Discografia
* *Golden Feelings* (1993)
* *Stereopathetic Soulmanure* (1994)
* *Mellow Gold* (1994)
* *One Foot in the Grave* (1994)
* *Odelay* (1996)
* *Mutations* (1998)
* *Midnite Vultures* (1999)
* *Sea Change* (2002)
* *Guero* (2005)
* *The Information* (2006)
* *Modern Guilt* (2008)
* *Morning Phase* (2014)
* *Colors* (2017)
* *Hyperspace* (2019)
Michael Ballack

thumb|Michael Ballack (2009)
**Michael Ballack** (Görlitz, 26 de setembre de 1976) es un fotbolaire alemand. Es actualament lo capitan de la seleccion nacionala de fotbòl d'Alemanha.
Sopa au pisto

La **sopa au pisto** es una especialitat culinària provençala e de la Comtèa de Niça. Es una sopa d'estiu compausada amb de liumes, d'alhet, d'òli d'oliva e de balicòt.

## Etimologia
**pisto** es un substantiu derivat dau vèrbe *pistar*. Lo pisto es çò que sobra de l'accion de pistar, generalament dins un mortier. Per abús, lo pisto pòu designar de còp solament lo balicòt.

## Recepta
Metre dins una ola dos litres d'aiga ambé 1/2 quilograme de baneta copadas en pichons bocins, 3 o 4 trufas amenudadas, 2 tomatas peladas e chapladas ; assasonar e laissar coire. Au tres quarts de la coseson, apondre  de gròs vermicèlis e laissar finir de coire, mas doçament, per de dire que s'estaque pas au fons, car aquela sopa deu èstre espessa. Au moment de servir, trissar 2 o 3 venas d'alhèt ambé una branca de balicòt, asagar de 3 o  d'òli d'oliva, en virant coma per formar un alhòli clar : destrempar aquela composicion ambé  de la sopa, metre puèi dins la sopièra ambé ambé un punhat de formatge raspat en remenant ben.
Lee Hills

**Lee Orville Hills** (Egg Creek, McHenry, Dakota del Nòrd, 28 de mai de 1906 – Miami, Florida, 3 de febrièr de 2000) foguèt un jornalista, editor e redactor american. Dirigiguèt lo *[[Miami Herald]]* e *[[Detroit Free Press]]*.
Antoni Grabowski

**Antoni Grabowski** (Nowe Dobre, 15 de junh de 1857 – Varsòvia, 4 de julh de 1921) foguèt un engenhaire quimic e escrivan esperantista polonés. Aqueste autor, que recebèt l'escais de "paire de la poesia en esperanto", s'interessèt tre la debuta a aquela lenga artificiala e foguèt un dels activistas mai notables dins la difusion de l'esperanto gràcias a sa produccion literària e a sas traduccions. Grabowski, que foguèt lo primièr a parlar la lenga amb Zamenhof, presidiguèt durant un brave temps la Societat Polonesa d'Esperanto e dirigiguèt la seccion de gramatica de l'Acadèmia de l'Esperanto tre 1908.
Kylie Minogue

thumb|250px|Kylie Minogue en 2007
**Kylie Ann Minogue** (Melbourne, Austràlia, 28 de mai de 1968) es una cantaira e actritz australiana.

**Kylie** es nascuda en Austràlia, mas son paire es d'una familha d'origina irlandesa, e sa maire d'origina galesa. A una sòrre, Dannii, coneguda tanben coma modèla, actritz e cantaira pòp, mai que mai famosa en Austràlia e au Reialme Unit. 

## Discografia
* *Kylie* (1988)
* *Enjoy Yourself* (1989)
* *Rhythm of Love* (1990)
* *Let's Get to It* (1991)
*  *Kylie Minogue* (1994)
* *Impossible Princess* (1997)
* *Light Years* (2000)
* *Fever* (2001)
* *Body Language* (2003)
* *Ultimate Kylie* (2004)
* *X* (2007)
* *Aphrodite* (2010)
* *Kiss Me Once* (2014)
* *Kylie Christmas* (2015)
* *Golden* (2018)
* *Disco* (2020)
Carlos Víctor Aramayo

**Carlos Víctor Aramayo** (París, 7 d'octobre de 1889 - París, 15 d'abril de 1981) foguèt un entrepreneire bolivian.
Cher

thumb|Cher (2011)
**Cheryl Sarkisian LaPiere**, mai coneguda coma **Cher** (El Centro, Califòrnia, 20 de mai de 1946) es una actritz, cantaira, compositora e artista americana. Comencèt sa carrièra musicala amb son marit Sonny Bono e formavan lo duo Sonny & Cher. Gràcias a sa carrièra rica de capitada dins lo domeni de la musica, de la television e del cinèma, a ganhat un Oscar, un Grammy, un Emmy e tres Glòbes d'Aur.

Personalitat fòrça populara aus Estats-Unitas, aicí en Occitània es mai que mai coneguda coma cantaira ambe una punhada de tubes, *I got you baby* dins las annadas 1960 en duo ambe son marit Sonny, e dins las annadas 1990 ambe *The shoop shoop song* (1991), *Believe* (1998) o encara *Strong enough* (1999).
Dave Grohl

thumb|250px|Dave Grohl amb los Foo Fighters en 2011
**David Eric Grohl**, mai conegut coma **Dave Grohl** (Warren, Ohio, 14 de genièr de 1969) es un cantaire, cantautor, percussionista e guitarrista american. Aqueste artista de rock, que foguèt membre del grop de musica grunge, Nirvana, es actualament lo menaire e vocalista principal del grop Foo Fighters.
Alfredo Silva Carvallo

**Alfredo Fernando Silva Carvallo** (Viña del Mar, 7 de junh de 1906 – Santiago de Chile, 5 de genièr de 1975) foguèt un avocat, politician e jornalista chilen.
Pastafarisme

Lo **pastafarisme** es ua religion parodica creada en responsa a la decision deu Conselh Educatiu de l'Estat deu Kansas (en anglés: *Kansas State Board of Education*) a la fin de 2005 que permetó que s'ensenhi lo dessenh intelligent com ua alternativa a la teoria cientifica de l'evolucion. Aquesta decision estó revocada au mes d'aost de 2006.

## Nòtas
Schildau

**Schildau** es un vilatge alemand situat dins l'arrondiment de Saxònia del Nòrd, dins lo districte de Leipzig. Es estada fusionada a partir de  l'1 de genièr de 2013 amb Belgern amb lo nom de Belgern-Schildau.
Lasse Kjus

thumb|250px|Lasse Kjus en genièr de 2006
**Lasse Kjus** (Òslo, 14 de genièr de 1971) es un ancian esquiaire alpin norvegian. Aqueste campion d'esquí ganhèt la copa del mond dos còps, una medalha d'aur als Jòcs Olimpics, e mantes campionats mondials.
Elmano Cardim

**Elmano Cardim** (Valença, 24 de decembre de 1891 — Rio de Janeiro, 19 de febrièr de 1979) foguèt un jornalista brasilian.
Carlos Lacerda

**Carlos Frederico Werneck de Lacerda** (Rio de Janeiro, 30 d'abril de 1914 – Rio de Janeiro, 21 de mai de 1977) foguèt un jornalista e politician brasilian.

## Vejatz tanben
* Getúlio
Delitzsch

**Delitzsch** es una vila dins l'Estat Liure de Saxònia a Alemanha. 
Amb mai de 26.000 abitants, es la vila mai granda al districte de Nordsachsen.
Gian Luigi Bonelli

vinheta|Gianluigi Bonelli
**Gian Luigi Bonelli** (Milan, 22 de desembre de 1908 - Alexandria, Piemont, 12 de genoièr de 2001) siaguèt un autor de bendas dessenhadas e atanben un editor prestigiós que creèt l'ostal d'edicion Bonelli, un dels pus conoscuts e famoses de l'estat italian. Venguèt celèbre gràcias al personatge de Tex Willer, creat amassa amb Aurelio Galleppini.
Austregésilo de Athayde

**Belarmino Maria Austregésilo Augusto de Athayde** (Caruaru, 25 de setembre de 1898 — Rio de Janeiro, 13 de setembre de 1993) foguèt un jornalista, professor, cronista, ensagista e orador brasilièr. Èra una figura emblematica de l'Acadèmia Brasilièra de Letras que ne foguèt president durant 34 ans.
Hoggar

thumb|Es Montanhes der Hoggar son plaçades en eth miei deth desèrt deth sahara, a 900 m de nautitud.
**Es montanhes de Hoggar** , tamben conegudes coma Ahaggar, son ua region nauta en eth centre deth desèrt de Sahara, en eth sud d'Argeria, ath cant deth Tropic de Cancer. Son plaçades a 1.500 Km ath sud deth caplòc, Argiers. Era region ei un gran desèrt d'arroques damb ua nautada de 900 metres sus eth nivèu deth mar. Eth punt mès naut, Mont Tahat, ei plaçat a 3.003 metres. Assekrem ei un lòc plan famós e plan visitat pr'amor qu'en aguest lòc Charles de Foucauld() bastisséc en 1911 ua ermita. Era vila mès grana des montanhes de Hoggar ei Tamanrasset, bastit en ua vath desertica o *wadi*.

## Environament

Es montanhes deth Hoggar son ua cadia de montanhes volcaniques damb un ostiu plan caud e damb un iuern plan heired (es temperatures caden per dejós des 0 grads en iuern. Aguesti montanhes son joenes (an sonque dus milions d'annades). Era plueja ei inabituau e esporadica. Totun, eth clima ei mens extrem qu'en d'auti lòcs deth Sahara. Atau, son un lòc a on i a ua major biodiversitat e especias en perilh. 

Aguesti montanhes son tamben ua part d'era ecoregion de bòsqui xeric montanhenc der oèst deth Sahara. Tamben ei a on i trapam un parc nacionau argerian.

900px|Eth Hoggar son ues montanhes des més nautes d'Argeria

## Fauna e Flora

En er oèst dera cadia deth Hoggar, era populacion der Lycaon pictus ( un can caçaire a ratlhes ) demorec en petiti grops ath long deth sègle XX més adar semble que viu pas més ena region (2). I auia agut tamben traçes de presencia d'aguesti carnivòrs enquia hé relatiuament poc temps (3)(4). 

## Pintures

Era populacion preïstorica ei clara donques i a pintures de -6000aC. era cadia deth Hoggar ei era terra des tuaregs de Kel Hoggar. Era tomba de Tin Hinan, era hemna que se cre que siguec er ancessor des tuaregs ei plaçada en Abelessa, un ovassís pròche de Tamanrasset. Segontes era legenda es Tim Lam son dera region de Tafilalt ena region des montanhes der Atlàs deth Marròc.

## Referencies

1.- ^ Sattin, Anthony Ham, Nana Luckham, Anthony (2007). Algeria (1st ed. ed.). Footscray, Vic.: Lonely Planet. p. 188. ISBN 1741790999.  

2.- ^ C. Michael Hogan. 2009 

3.- ^ see Busby, 2006, 

https://web.archive.org/web/20200921110628/http://users.ox.ac.uk/~some2456/docs/Busby_GBJ_North_African_Cheetah_thesis.pdf. 

4.- https://web.archive.org/web/20160304112439/http://users.ox.ac.uk/~some2456/docs/Carniv_Mol_Gen_Ahaggar_Report_2006.pdf 

5.- ^ Peter Haggett. 2001

## Bibliografia
º  Peter Haggett. 2001. Encyclopedia of World Geography, Published by Marshall Cavendish, 3456 pages ISBN 0-7614-7289-4, 9780761472896 

º  C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg 

º  Jeremy Keenan. 1977. "The Tuareg: People of Ahaggar", Published by Allen Lane, Penguin Books Ltd., London, 385 pages, ISBN 0-7139-0636-7

## Pàgines Web
º  (French) A website about the park 

º  Park data on UNEP-WPMC 

Montanha d'Africa
Aurelio Galleppini

vinheta|Aurelio Galleppini, 1948
**Aurelio Galleppini** (Casal di Pari, 28 d'agost de 1917 – Chiavari, 10 de març de 1994), pus famós per son escais **Galep**, siaguèt un dessenhador e illustrador de bendas dessenhadas italian.
Creèt amb Gian Luigi Bonelli lo personatge de Tex Willer que conosquèt un grand succès e portèt celebritat a sos autors.
Panzer IV

Lo **SdKfz 161 Panzerkampfwagen IV**, **PzKpfW IV**, o **Panzer IV** es un tanc mejan alemand que foguèt utilizat del temps de la Segonda Guèrra Mondiala.
Breno Caldas

**Breno Alcaraz Caldas** (Porto Alegre, Brasil, 3 de julh de 1910 — Porto Alegre, 10 de setembre de 1989) foguèt un jornalista brasilian. Dirigiguèt la Companhiá Jornalistica Caldas Júnior tre lo 18 de decembre de 1935 aprèp la mòrt de son paire.
Antonio Arias Bernal

**Antonio Arias Bernal**, escaissat **El Brigadier** (Aguascalientes, Mexic, 10 de mai de 1913 – Ciutat de Mexic, 30 de decembre de 1960) foguèt un caricaturista mexican.
Inna

**Elena Alexandra Apostoleanu**, mai coneguda coma **Inna** (Mangalia, Romania, 16 d'octobre de 1986) es una cantaira de dance pop romanesa. Se faguèt conéisser internacionalament tre fin 2008 gràcias al tubes cantats en anglés "Amazing" e "Hot" de son primièr album (*Hot*), succès confirmat ambe lo segond *I Am the Club Rocker* (que conten entre autres lo tube "Sun is up").

## Discografia
* *Hot* (2009)
* *I Am the Club Rocker* (2011)
* *Party Never Ends* (2013)
* *Soy LatINNA* (2014)
Avui

L***'Avui*** foguèt un jornal catalan d'informacion generala escrich integralament en lenga catalana. Aqueste quotidian catalanista foguèt lo primièr a èsser redigit en catalan dempuèi 1939. Se publiquèt del 23 d'abril de 1976 al 31 de julhet de 2011, que se vegèt obligat, en aquel moment, de fusionar amb un autre jornal, *[[El Punt]]*, per venir lo jornal actual *[[El Punt Avui]]*. Durant un temps publiquèt un suplement en occitan, l*'Aué*.
Albert Windey

**Albert Windey** (Kaprijke, 24 d'octobre de 1918 - Gent, 26 de març de 2011) foguèt un politician bèlga. Ocupèt las foncions de cònsol de la comuna bèlga de Kaprijke durant fòrça temps e foguèt tanben president del Conselh provincial de Flandas orientalas.
Le Monde

***Le Monde*** es un jornal quotidian francés. La primièra edicion sortiguèt lo 19 de decembre de 1944.

## Ligams extèrnes
*  Sit web oficial
Andrew Cuomo

thumb|Andrew Cuomo (2021)
**Andrew Mark Cuomo** (Queens, Nòva York, 6 de decembre de 1957) es un politician democrata american. Es actualament, e dempuèi genièr de 2011, lo 56en governador de l'estat de Nòva York.
Daniël Termont

thumb|Daniël Termont
**Daniël Termont** (Gant, Belgica, 19 de mai de 1953) es un politician socialista bèlga. Es dempuèi 2006 lo cònsol de la vila flamenca de Gant.
Hector Hodler

thumb|250px|Hector Hodler en 1906
**Hector Hodler** (en esperanto: **Hektoro Hodlero**; Genèva, 1 d'octobre de 1887 - Leysin, 31 de març de 1920) foguèt un jornalista e editor esperantista soís. Venguèt president en 1919 de l'Associacion Mondiala d'Esperanto (UEA) qu'aviá ajudat a crear tre 1908.
Patrick Janssens

thumb|Patrick Janssens en 2012

**Patrick H.G. Janssens** (Anvèrs, 19 de setembre de 1956) es un politician e publicitari bèlga. Membre del Partit Socialista Flamenc foguèt borgmèstre d'Anvèrs de 2003 a 2012.
Joan Francés Sudre

**Joan Francés Sudre** (mai conegut coma *François Sudre*, Albi, 15 d'agost de 1787 - París, 3 d'octobre de 1862) es un musician e lingüista occitan, conegut per sa lenga universala musicala escaissada sòl-re-sòl.
Lance Tingay

**Lance Tingay** (Ilford, Anglatèrra, 15 de julh de 1915 - Wimbledon, Londres, 10 de març de 1990) foguèt un jornalista esportiu anglés. 

## Òbras
* *History of Lawn Tennis in Pictures* (1973)
* *Tennis: A Pictorial History* (1977)
* *One Hundred Years of Wimbledon* (1977)
* *Royalty and Lawn Tennis* (1977)
* *The Guinness Book of Tennis Facts and Feats* (1983)
* *The Trollope collector : a record of writings by and books about Anthony Trollope* (1985)
Miquel Biada

**Miquel Biada i Bunyol** (Mataró, 25 de novembre de 1789 – Mataró, 2 d'abril de 1848) foguèt un entrepreneire catalan. Menèt la construccion de la linha ferroviària que liguèt Barcelona a Mataró.
William Auld

**William Auld** (en esperanto: **Ŭiljamo Aŭldo**; Erith, 6 de novembre de 1924 – Dolair, 11 de setembre de 2006) foguèt un poèta esperantista escocés. Aqueste escrivan, dels màgers en esperanto, foguèt candidat al Prèmi Nobel de Literatura en 1999.
Claude Piron

thumb|200px|Claude Piron.
**Claude Piron** (Namur, Belgica, 26 de febrièr de 1931 - Gland, Soïssa, 22 de genièr de 2008) foguèt un psicològ soís fòrça interessat per las lengas. Diplomatic amb títol de l'Escòla d'Interprètas de l'Universitat de Genèva, foguèt revirador a l'ONU de chinés, d'anglés, de rus e d'espanhòl. Après aver daissat las Nacions Unidas, trabalhèt per l'Organizacion Mondiala de la Santat, entre autras en Africa e Asia. En 1968 comencèt a practicar la psicoterapia, fins a la siá mòrt, a lo sieu gabinet de Gland (Soïssa), en s'ocupant sustot de la supervision de joves psicològs. Donèt de classas a la Facultat de Psicologia e de las Sciéncias de l'Educacion de l'universitat de Genèva de 1973 a 1994.

Claude Piron aprenguèt l'esperanto en la siá joinessa. Utilizèt aquela lenga dins nombroses païses, coma Japon, China, Ozbequistan, divèrses païses d'Africa e de l'America Latina, e l'ensenhèt a l'universitat de San Francisco (San Francisco State University, Humanities, 1981 e 1983). Es estat membre de l'Academia d'Esperanto.
Beth Ditto

300px|vinheta|Beth Ditto (2018)
**Mary Beth Patterson**, mai coneguda coma **Beth Ditto** (Searcy, Arkansas, 19 de febrièr de 1981) es una cantaira e cantautora americana. Es coneguda mai que mai coma membre del grop de rock indie Gossip.
Gaston Waringhien

**Gaston Waringhien** (20 de julhet de 1901 - París, 20 de decembre de 1991) foguèt un lingüista, lexicograf e esperantista francés. Escriguèt tanben de poesia coma d'ensages e de libres sus la lingüistica. Foguèt president de l'Akademio de Esperanto.
 
## Òbras
* *Parnasa Gvidlibro* (1932) escrich amb Kálmán Kalocsay
* *Dekdu Poetoj* (poèmas, 1934)
* *Plena (Analiza) Gramatiko* (1935) amb Kálmán Kalocsay
* *Facilaj esperantaj legaĵoj* (1935)
* *Maximes de [[François de La Rochefoucauld|La Rochefoucauld]]* (traduccion, 1935)
* *Duonvoĉe* (poèmas 1939)
* *Leteroj de L.L.Zamenhof* (1948)
* *Poemoj de Omar Kajam* (traduccion, 1953)
* *Eseoj I: Beletro* (ensages, 1956)
* *Grand dictionnaire espéranto-français* (1957)
* *La floroj de l' malbono* (*Les fleurs du mal* de Charles Baudelaire, cotraductor e redactor, 1957)
* *Lingvo kaj vivo* (ensages, 1969)
* *Kantoj kaj romancoj* (traductor amb Kálmán Kalocsay, 1969)
* *Plena Ilustrita Vortaro* (1970)
* *Ni kaj ĝi* (ensages, 1972)
* *La ĥimeroj* (traduccions, 1976)
* *La trofeoj (tradukoj)* (1977)
* *Tra la parko de la franca poezio: La renesanca periodo / La klasika periodo* (traduccions, 1977/1980)
* *1887 kaj la sekvo* (ensages, 1980)
* *Kaj la ceter' - nur literaturo* (ensages, 1983)
* *ABC d'espéranto à l'usage de ceux qui aiment les lettres* (ensag, 1946)
Gossip

**Gossip**, e anteriorament **The Gossip** es un grop de musica de rock indie american. La formacion creada en 1999 a Olympia (estat de Washington) compren tres membres, la cantaira Beth Ditto, lo guitarrista Brace Paine e lo percussionista Hannah Blilie. Se faguèron conéisser tre 2006, gràcias a l'album *Standing in the Way of Control*.

## Discografia
* *That's Not What I Heard* (2000)
* *Movement* (2003)
* *Standing in the Way of Control* (2006)
* *Music for Men* (2009)
* *A Joyful Noise* (2012)
* *Real Power* (2024)
Boris Kolker

thumb|250px|Boris Kolker
**Boris Grigorevich Kolker** (en rus: Борис Григорьевич Колкер; Tiraspol, Moldàvia, 15 de julh de 1939) es un ensenhaire e traductor esperantista russoamerican.
Renato Corsetti

thumb|250px|Renato Corsetti en 2016
**Renato Corsetti** (Roma, 29 de març de 1941) es un esperantista e lingüista italian. Del temps del Congrès italian d'esperanto de 2007 foguèt causit president de la Federacion Esperantista Italiana.
Bertilo Wennergren

**Bertilo Wennergren** (en esperanto; en suedés: **Bertil Wennergren**; 4 d'octobre de 1956) es un lingüista e musician esperantista suedés. Foguèt designat coma Esperantista de l'Annada 2006 pel jornal *[[La Ondo de Esperanto]]*. Foguèt membre del grop musical esperantista Amplifiko e es actualament un dels compausants del grop de rock esperantista Persone.

## Òbras
* *Plena Manlibro de Esperanta Gramatiko* (2005)
* *Landoj kaj lingvoj de la mondo* 
* *Detala gramatika de Esperanto* (2010)
Daniel Tammet

thumb|250px|Daniel Tammet en març de 2011
**Daniel Tammet**, nascut **Daniel Paul Corney** (Londres, 31 de genièr de 1979) es un escrivan, ensagista e autista sabent anglés. Comencèt a venir celèbre al Reialme Unit a partir del 14 de març de 2004, jorn que recitèt durant mai de 5 oras 22.514 decimalas del nombre Pi, qu'aviá aprés tres meses abans l'eveniment, al Musèu d'Istòria de las Sciéncias d'Oxford. Sa notorietat venguèt internacionala quand participèt a un documentari, *The Boy with the Incredible Brain*, que los realizadors li avián demandat d'aprendre l'islandés, aprendissatge que li costèt una setmana, per li far puèi una entrevista en aquesta lenga.

Son autobiografia publicada en 2006, *Born on a Blue Day*, que narra sa vida amb las dificultats ligadas al fach d'èsser autista, foguèt causida coma "Melhor Libre per Joves Adults" en 2008 per l'Associacion Americana dels Bibliotecaris. Lo segond libre de l'autor, *Embracing the Wide Sky*, foguèt una de las òbras mai vendudas en França en 2009. Sos libres son estats traduches en 20 lengas. 

Aqueste iperpoliglòt domina actualament 12 lengas.

## Òbras
* *Born on a Blue Day* (2006)
* *Embracing the Wide Sky* (2009)
* *Thinking in Numbers* (2012)
Bertalan Farkas

thumb|250px|Bertalan Farkas
**Bertalan Farkas**, escaissat **Berci Farkas** (Gyulaháza, 2 d'agost de 1949) es un pilòt e astronauta ongrés. Foguèt lo primièr cosmonauta d'Ongria e tanben lo primièr esperantista a anar dins l'espaci.
Santa Lúcia (Ilocos del Sud)

**Santa Lúcia** es una municipalitat de tresena classe de la província d’Ilocos del Sud, dins las Filipinas. lo consol Joseph Simon "BAGYO" Valdez.
Detlev Blanke

thumb|250px|Detlev Blanke en 2008
**Detlev Blanke** (Neumünster, Alemanha, 30 de mai de 1941 – 20 d'agost de 2016) foguèt un lingüista esperantista alemand. Foguèt especialista d'interlingüistica e ensenhava a l'Universitat Humboldt de Berlin. Demest los filològs esperantistas alemands mai actius, foguèt de 1991 a 2011 lo president de la Gesellschaft für Interlinguistik ("Societat per l'Interlingüistica"). Èra l'editor de son jornal *Interlinguistische Informationen*.

## Òbras

* *Esperanto und Wissenschaft. Zur Plansprachenproblematik* (1982)
* *Internationale Plansprachen. Eine Einführung* (1985)
* *Konversationsbuch Deutsch-Esperanto* amb Till Dahlenburg (1990)
* *Interlinguistische Beiträge. Zum Wesen und zur Funktion internationaler Plansprachen* (2006)
Humphrey Tonkin

thumb|250px|Humphrey Tonkin en 2008
**Humphrey Richard Tonkin** (Truro, Anglatèrra, 2 de decembre de 1939) es un ensenhaire, anglicista e esperantista angloamerican. Foguèt president de l'Associacion Mondiala de l'Esperanto (en esperanto: *Universala Esperanto-Asocio* o *UEA*) de 1974 a 1980 e tornarmai de 1986 a 1989.

## Òbras
### Literatura anglesa
* *Sir Walter Raleigh* (1971)
* *Spenser's Courteous Pastoral: Book Six of The Faerie Queene* (1972)
* *The Faerie Queene* (1989)

### Esperanto
* *Lingvo kaj Popolo* (2006)
Helmar Frank

**Helmar Gunter Frank** (Waiblingen, Alemanha, 19 de febrièr de 1933 – Paderborn, Alemanha, 15 de decembre de 2013) foguèt un matematician alemand.
Christopher Loeak

**Christopher Jorebon Loeak** (n. 11 de novembre de 1952) es un òme politic de las Illas Marshall que foguèt president de la Republica de 2012 a 2016.
Jurelang Zedkaia

**Jurelang Zedkaia** (13 de julhet de 1950 – 7 d'octobre de 2015) es un òme politic de las Illas Marshall que foguèt president de la Republica de 2009 a 2012.
San Vicente

**San Vicente** es una municipalitat de 5ena classa, situada dins la província d'Ilocos Sur de las isla Filipinas. En 2010 comptava 11.720 abitants.

## Barangays
San Vicente es devesit en 7 barangays:

* Bantaoay
* Bayubay Norte
* Bayubay Sur
* Lubong
* Poblacion
* Pudoc
* San Sebastian
Amata Kabua

thumb|Amata Kabua
**Amata Kabua** (Isla Jabòr, 17 de novembre de 1928 – Honolulu, Hawaii, 20 de decembre de 1996) foguèt lo primièr President de las Illas Marshall de 1979 a 1996.
Es lo paire d’un autre president, David Kabua.
Jean-Louis Touraine

thumb|250px|Jean-Louis Touraine en 2007
**Jean-Louis Touraine** (Lion, 8 d'octobre de 1945) es un mètge, scientific e politician francés. Especialista en immunologia, en tecnicas d'empeutatge e del SIDA, es tanben deputat de la Tresena circonscripcion de Ròse amb lo Partit Socialista.
Flux piroclastic

Un **flux piroclastic** es una mescla cauda (de 300 °C a 800 °C) de gases, cendres e fragments de ròcas que se desplaçan pels pendisses d'un volcan durant una erupcion de tipe explosiu. Pòdon aténher los 200 km/h e se produson quora se collapsa lo front d'un flux de lava. Lo volum pòt èsser de qualques centenats de mètres cubes entrò a un milièr de quilòmetres cubes, mas normalament passan pas detz quilòmetres cubes. 

Los flusses piroclastics son formats de doas parts: lo *flux basal*, que se manten prèp del sòl e conten los fragments pus grands, e la *nívol de cendra* que s'enauça en dessús del sòl. Son especialament perilhoses perqué devastan completament la zona que s'i desplaçan. Per exemple, la famosa erupcion del Vesuvi de l'an 79 d.C. devastèt Pompèi e Herculan amb los flusses piroclastics eissits del volcan.
Hélène Geoffroy

**Hélène Geoffroy** (Creil, 4 de març de 1970) es una politiciana francesa del Partit Socialista Francés.
Patrice Verchère

**Patrice Verchère** es un òme politic francés, deputat de Ròse.

En julhet de 2015, va en Russia sosténer l'ocupacion militària de Crimèa e de l'Èst de l’Ucraïna par aquel país.
Alain Krivine

thumb|Alain Krivine (2005)
**Alain Krivine** (París, 10 de julh de 1941) es un politician francés d'extrèma esquèrra. Fondèt en abril de 1966 la Joventut Comunista Revolucionària e participèt puèi, en 1969, a la creacion de la Liga Comunista. Se presentèt mantun còp a las eleccions presidencialas francesas. Foguèt deputat europèu de 1999 a 2004.

## Biografia
Alain Krivine nasquèt a París en 1941 dins una familha de classa mejana d'origina ucraïniana e jusieva. Del temps de l'ocupacion alemanda, foguèt amagat en cò de parents parisencs a Danizy, vilatjòt del departament d'Aisne. Estudièt al Licèu Condorcet de la capitala francesa e anèt puèi a la Facultat de Letras. S'engatgèt en 1956 dins las Joventuts comunistas, l'organizacion del jovent del PCF. Contunhèt puèi sos estudis d'istòria en militar parallèlament dins l'Union dels Estudiants Comunistas (UEC). Obtenguèt alara un DESS d'istòria jos la direccion de l'istorian especialista del mond germanic e de las ideologias politicas Jacques Droz. De 1966 a 1968 trabalhèt coma mèstre auxiliar en istòria al Licèu Voltaire e coma secretari de redaccion a Hachette.

Se maridèt en 1962 amb una ensenhaira, Michèle Martinet, filha de Gilles Martinet, jornalista e ancian deputat socialista al Parlament Europèu, un dels fondadors del PSU e ambaissador a Roma.
Jacques Chaban-Delmas

**Jacques Chaban-Delmas** (n. 7 de març de 1915 - m. 10 de novembre de 2000) militar e òme politic, foguèt Primièr ministre de França entre 1969 e 1972.
Arlette Laguiller

**Arlette Yvonne Laguiller** (París, 18 de març de 1940) es una militanta sindicalista e politiciana francesa d'extrèma-esquèrra. Foguèt la primièra femna a se presentar a una eleccion presidenciala francesa amb son partit Lucha Obrièra e a lo nombre recòrd de candidaturas a aquestas eleccions que s'i presentèt sièis còps seguits en 1974, 1981, 1988, 1995, 2002 e 2007.
François-Noël Buffet

**François-Noël Buffet** (28 d'agost de 1963) es un politician e avocat francés. Membre del partit de drecha Los Republicans, es cònsol d'Oullins dempuèi 1997 e senator de Ròse dempuèi 2004.
Michel Rocard

**Michel Rocard** (Courbevoie, 23 d'agost de 1930-2 de julhet de 2016) es un òme politic frances, membre del Partit socialista (PS). Foguèt primièr ministre de França entre 1988 e 1991.

Lo 24 d'octobre de 2005 recebèt l'ambaissador dels Estats Units, Craig R. Stapleton, e lo rendut compte de la discussion foguèt publicat per Wikileaks. Diguèt Rocard que la França se bastiguèt en destrusir cinc culturas: la bretona, l’occitana, l’alsaciana, la còrsa e la flamenca.

## Referéncias
Élisabeth Lamure

**Élisabeth Lamure** (20 de novembre de 1947) es una entrepreneira e politiciana francesa de drecha. Aquesta membre de l'UMP es actualament senadora de Ròse dempuèi lo 24 de setembre de 2004.
Étienne Lenoir

thumb|250px|Étienne Lenoir
**Jean Joseph Étienne Lenoir** (Mussy-la-Ville, Belgica, 12 de genièr de 1822 - Saint-Maur-des-Fossés, França, 4 d'agost de 1900) foguèt un engenhaire belgofrancés. Inventèt lo primièr motor de combustion intèrna.
Olivier Besancenot

thumb|250px|Olivier Besancenot en 2009
**Olivier Besancenot** (Levallois-Perret, França, 18 d'abril de 1974) es un politician e sindicalista francés. Foguèt candidat de la Liga Comunista Revolucionària (LCR) durant las eleccions presidencialas de 2002 e 2007, qu'i reculhiguèt respectivament 4,25 % e 4,08 % dels sufragis.
André Cherpillod

**André Cherpillod** (Orly, 9 de mai de 1930) es un ensenhaire, gramatician, etimologista e terminologista francés, especialista de l'esperanto.

## Òbras
### A prepaus del francés
* *Dictionnaire étymologique des noms géographiques* (1986)
* *Dictionnaire étymologique des noms d'hommes et de dieux* (1988)
* *Les Racines scientifiques du français* (1988)
* *Orthographie française* (1999)
* *Éloge de l'orthographe* (2000)
* *Difficultés et subtilités de la langue française* (2002)
* *Des mots... des mots... des mots... pour éviter les maux' (2007)

=== A prepaus de l'esperanto ===
* *La Aglutinaj Lingvoj kaj Esperanto* (1988)
* *NePivaj Vortoj* (1988)
* *Les langues agglutinantes et l'espéranto* (1989)
* *La Zamenhofa Radikfarado* (1990)
* *Mil Ekzotaj Vortoj* (1992)
* *Mots rares et faux amis* (1992)
* *Espéranto ou Babel : faut choisir* (1995)
* *Voyage au fil des mots* (1995)
* *Po, la diabla vorto* (1996)
* *Vortkonsisto, vortfarado, vortanalizo, vortordo* (1996)
* *Konciza Etimologia Vortaro de Esperanto* (2002)
* *La Tradukarto kaj ties problemoj* (2003)
* *La Vortfarado en dek lecionoj* (2003)
* *Une langue pour l'Europe* (2003)
* *Lingvaj Babilaĵoj* (2005)
* *L'Espéranto, une valeur culturelle, une valeur pédagogique* (2005)
* *Etimologia Vortaro de la propraj nomoj* (2005)
* *Une langue naturelle, démocratique, mondiale, c'est ce qu'il faut à l'Europe* (2007)
* *Verbes transitifs, verbes intransitifs* (2008)
* *L'Espéranto, la plus facile des langues* (2008)
* *L'Espéranto de A à Z* (2009)
* *Les Outils grammaticaux de l'espéranto* (2009)
* *La Malédiction de Babel'' (2011)
Raymond Barre

**Raymond Barre** (25 d'abril 1924, Saint-Denis (Reünion) - 25 d'agost 2007, París) es un economista e òme politic francés, foguèt Primièr ministre de França de 1976 à 1981 e cònsol de Lion de 1995 à 2001.
Édouard Balladur

**Édouard Balladur** ei un òmi politic francés, qu'estó purmèr ministre de 1993 a 1995. Candidat a l'eleccion presidenciau de 1995, estó batut au purmèr torn per Jacques Chirac.
Michel Jobert

**Michel Jobert** (Meknès, Marròc, 11 de setembre de 1921 - París, 25 de mai de 2002) foguèt un politician francés.
Henriette Walter

thumb|250px|Henriette Walter al Salon del Libre de Bretanha en 2012
**Henriette Walter**, nascuda **Henriette Saada** (Sfax, Tunisia, 5 de març de 1929) es una lingüista francesa. Es professora emerita de lingüistica a l'Universitat de Nauta Bretanha de Roazhon e directritz del laboratòri de fonologia a l'Escòla Practica dels Nauts Estudis a la Sorbona.

## Òbras
* *Le Dictionnaire de la prononciation française dans son usage réel* (1973), amb André Martinet
* *La Phonologie du français* (1977)
* *Le Français dans tous les sens* (1988)
* *Des mots sans-culottes* (1989)
* *Le Dictionnaire des mots d'origine étrangère* (1991) amb Gérard Walter
* *L'Aventure des langues en Occident - Leur origine, leur histoire, leur géographie* (1994)
* *L'Aventure des mots français venus d'ailleurs* (1998)
* *Les Français d'ici, de là, de là-bas* (1998)
* *Honni soit qui mal y pense* (2001)
* *L'Étonnante Histoire des noms des mammifères* (2003), amb Pierre Avenas
* *Arabesques – L'Aventure de la langue arabe en Occident* (2006), amb Bassam Baraké
* *La Mystérieuse Histoire du nom des oiseaux* (2007)
* *Aventures et Mésaventures des langues de France* (2008)
* *La Fabuleuse Histoire du nom des poissons* (2011), amb Pierre Avenas
Michel Mercier

**Michel Mercier** (Bourg-de-Thizy, 7 de març de 1947) es un politician francés de tendéncia centrista. Foguèt senador del departament de Ròse de 1995 a 2009, 2012 a 2014 e dempuèi 2014, president del grop Union centrista al Senat francés de 2002 a 2009 e tanben president del Conselh General de Ròse de 1990 a 2013. Jos la presidéncia de Nicolas Sarkozy venguèt Ministre de l'Espaci rural e de l'Amainatjament del territòri de 2009 a 2010 e puèi ministre de la Justícia e de las Libertats del 14 de novembre de 2010 al 15 de mai de 2012.
Raymond Schwartz

**Raymond Schwartz** (Mètz, 8 d'abril 1894 – París, 14 de mai de 1973) foguèt un banquièr e escrivan esperantista francés. Escriguèt mantes poèmas e romans en esperanto, e mai creava d'esquèches qu'interpretava dins los cabarets esperantofòns parisencs.
## Òbras
* *Verdkata testamento* (1926), recuèlh de poèmas
* *Prozo ridetanta* (1928)
* *Anni kaj Montmartre* (1930), novèla
* *La Stranga Butiko* (1931), recuèlh de poèmas
* *La Ĝoja Podio* (1949)
* *Kiel akvo de l' rivero* (1963), roman
* *Ne kiel Meier!* (1964)
* *... kun siaspeca spico!* (1971)
* *Vole ... Novele* (1971), recuèlh de novèlas
Tivadar Soros

**Tivadar Soros**, o **Theodor Schwartz**, e tanben **Theodor Soros**, **Teodoro Ŝvarc** o jos son pseudonim *Teo Melas* (Nyírbakta, Ongria, 7 d'abril de 1893 - Nòva York, 22 de febrièr de 1968) foguèt un mètge, avocat e esperantista ongrés. Esperantista d'origina jusieva, foguèt l'autor d'una autobiografia escricha en esperanto, *Maskerado ĉirkaŭ la morto*, qu'i contèt sa lucha per subreviure al nazisme e la persecucion antisemita. 

Èra lo paire del financièr George Soros e de l'arquitècte Paul Soros.
Alpha Andromedae

250px|thumb|Alpha Andromedae
**Alpha Andromedae** (α And / α Andromedae) es l'estela mai brilhanta de la constellacion d'Andromèda. Es situada al nòrd–èst de Pegàs.
Hualaihué

**Hualaihué** es una comuna chilena de la Region de los Lagos, situada dins la Província de Palena. La comuna foguèt fondada lo 21 de setembre de 1979, e la capitala comunala se vegèt fixada a Hornopirén.
Fano

Fano es una vila de la region italiana dei Marchas. Sa populacion èra estimada a  abitants, en 2010.

Sa superfícia totala es 127&nbsp;km².

## Fotografías


Image:598FanoCattedrale.JPG|Catedrala de Fano
Image:Fano, Piazza XX Settembre.jpg|Plaça XX de Setembre


## Ligams extèrnes

* Pagina Official de Fano
Jacques Cheminade

**Jacques Cheminade** (Buenos Aires, Argentina, 20 d'agost de 1941) es un politician e essagista francés. Fondador del partit politic Solidaritat e progrès, afiliat al movement de Lyndon LaRouche, foguèt candidat a las eleccions presidencialas francesas de 1995 qu'i obtenguèt pas que 0,28 % dels sufragis e posteriorament a las eleccions de 2012 qu'i reculhiguèt 0,25 % dels vòtes.